Sacrosanctæ Genitrici Dei  Domini nostri Jesu-Christi, semper Virgini Mariæ,  glorioso atque beatissimo almo Confessori suo Filiberto, ego Witbertus misericordiâ Dei Comes, cogitans humanæ conditionis casum,  spem habens, sanctæ Genitricis Dei,  almi Confessoris sui Filiberti intercessione, à peccatorum posse contagio liberari; sive pro absolutione domni  senioris mei HLOTHARII Regis, qui mihi  pater extitit,  bona quæque mercede suâ largitus est, qui etiam mihi fundum Rodonionem inter cætera contulit; seu etiam pro liberatione Lanberti genitoris mei, necnon  Rutrudis genitricis meæ,  meâ: ut pii interventores apud Dei clementiam pro nobis  pro nostris parentibus dignentur existere; trado eis prædictum fundum Rodonionem, à præfato glorioso Rege mihi donatum, cum omni suâ immunitate, adjacentiis, atque appendiciis suis. Videlicèt mansum indominicatum, cum capellâ in honore sancti Apri in ipsâ villâ Rodonione, cum omnibus appendiciis suis. Sed  aliam capellam in honore sancti Bricii, cum omnibus ad eam pertinentibus. Sive alium mansum indominicatum in Comitatu Odornensi,  in villâ Agimbodi, cum capellâ in honore sancti Hilarii Episcopi,  omnibus quæ ibi aspicere dinoscuntur. Seu etiam alium mansum in ipso Comitatu, cum capellâ in honore sancti Remigii Præsulis, in loco quem Domnum Remigium nuncupant. Necnon quicquid in loco quem Montes dicunt aspicit. Sive alium mansum in Vallis,  quicquid ibi videtur aspicere; præter unum campum quem sancto Urbano donavi. Necnon  alium mansum in villâ Girulficurt,  quæque ibi aspicere dinoscuntur. Sive  quicquid in Septemlucis videor habere: vel quicquid in Berulficurt videor possidere, cum omnibus quæ suprà inserta sunt; præter sex jornales de terrâ arabili in Digini villâ,  pratum unum in ipsâ villâ. Omnia præsenti die. Abbati sanctæ Mariæ  sancti Filiberti Geiloni, omníque congregationi illorum trado, dono, atque transfundo,  de meo jure  potestate, in illorum jus  dominationem committo. Eâ videlicet ratione, ut nullo alio loco subjectus habeatur, sed ibi monasterium Deo  præfatis Sanctis constituant,  Actum Rodonione villâ publicè,  Ego Berulfus clericus hanc donationem scripsi, datam mense Januario, IIII. Kalendas Februarii, anno XXX. regnante Karolo Rege.